Dan trou ons en die lewe gaan aan en ons besef ons het nog ons eie belangstellings ook, ons wil soms ons eie ruimte hê, ons vriende raak weer vir ons belangriker, ons vreet mekaar nie meer heeltemal op nie, die kindertjies kom, die werk roep en ons raak gewoond aan mekaar. En as ‘n mens baie lank getroud is, hét jy al regtig alles gesê en kan jy nie meer ure aaneen babbel nie. Soms is dit selfs moeilik om 10 woorde op ‘n aand te sê.
Ons moet doelbewus planne maak oor hoe om die vlam aan die brand te hou, dis regtig die moeite werd. As die tyd min is, doen klein goedjies. Raak aan jou man as hy by jou verbystap, gaan sit by hom op die stoel as julle saam TV kyk, maak tyd vir ‘n vinnige skemerkelkie, gaan stap saam en hou sy hand vas.
Ek kry sulke running commentary deur die hele fliek – sommige is heeltemal off-topic, niks te doen met wat op die TV aangaan nie. As ek hom probeer stilmaak, word hy vies. Ek dink hy kom ook nie agter hoeveel hy praat nie.